I 2017 havde teaterkoncerten ''Lyden af de skuldre vi står på – sangskatten remixet af Simon Kvamm'' premiere på [[Aarhus Teater]], og blev i forbindelse med åbningen af Aarhus Festuge overværet af [[Dronning Margrethe]]. Simon Kvamm har i samarbejde med Marie Højlund fortolket og sat lyd til danske sange og salmer, som en hyldest til fællesskabet og den danske sangskat. Forestillingen spillede for udsolgte huse, modtog flotte anmeldelser og vandt to [[Reumert]]-priser for Årets Musical/musikkoncert og Årets Scenedesign.<ref>https://www.aarhusteater.dk/media/ohhdhxlv/pressemateriale_lyden-af-de-skuldre-2020.pdf</ref> Det var ligeledes i 2017 at de første toner fra [[Hugorm (band)|Hugorm]] lød fra en garage i Klitmøller. Kvamm startede her sit nye band sammen med [[Morten Gorm]] og [[Árni Bergmann]]. Bandet var på plakaten en aften i oktober 2019 på spillestedet og baren Hotel Cecil i København før man kendte mændene bag. Den 8. januar 2020 offentliggjorde Kvamm at have startet et nyt band, og Hugorms første EP "Folk skal bare holde deres kæft" udkom den 24. januar 2020. EP'en blev fulgt op af albummet ''[[Kom vi flygter]]'' den 24. oktober 2020, et album der høstede rosende anmeldelser, blandt andet 5 stjerner i ''[[Gaffa]]''. Gruppen var i 2021 nomineret til to [[Danish Music Awards]] for Årets Danske Gruppe og Årets Nye Livenavn.<ref>https://www.smukfest.dk/repository/kunsterdatabase/2022/onsdag/hugorm</ref> Ifølge dem selv er HUGORM ” et band der handler om at rase ud, rense ud og ikke mindst spasse ud”. Simon Kvamm nævner selv hvordan han i HUGORM *bruger humoren og aggressionen til at komme endnu tættere på noget sandt.”<ref>https://side33.dk/simon-kvamm-raser-og-renser-ud-i-nyt-band-hugorm/</ref> I koncertregi arbejder Hugorm med at udfordre det traditionelle koncertsetup og i stedet skabe en slags fortælling i musikken. Dette kommer f.eks. til udtryk ved Kvamms egen stemme der, dyb og nedpitchet, afbryder koncerten med tanker man ellers helst ser på afstand.
Levende_personer Kunst Musik Organisationer